CELEX: 62013FN0090
Language: sk
Date: 2013-09-18 00:00:00
Title: Vec F-90/13: Žaloba podaná 18. septembra 2013 — ZZ/Komisia

25.1.2014   
            
            
               SK
            
            
               Úradný vestník Európskej únie
            
            
               C 24/40
            
         Žaloba podaná 18. septembra 2013 — ZZ/Komisia
   (Vec F-90/13)
   2014/C 24/74
   Jazyk konania: taliančina
   
      Účastníci konania
   
   
      Žalobca: ZZ (v zastúpení: L. Mansullo, advokát)
   
      Žalovaná: Európska komisia
   
      Predmet a opis sporu
   
   Zrušiť rozhodnutie zamietajúce návrh žalobcu smerujúci k získaniu náhrady škody, ktorú utrpel z dôvodu údajného porušenia jeho práva na dôverné zaobchádzanie spôsobeného tým, že žalovaná poslala list o jeho situácii advokátovi, ktorý ho nezastupoval
   
      Návrhy žalobcu
   
   
               —
            
            
               zrušiť zamietnutie, bez ohľadu na jeho formu, návrhu podaného žalobcom Komisii 26. októbra 2012, ktorá ho zákonne prijala,
            
         
               —
            
            
               zrušiť zamietnutie, bez ohľadu na jeho formu, návrhu podaného žalobcom Komisii 4. júla 2012, ktorá ho zákonne prijala,
            
         
               —
            
            
               zrušiť zamietnutie, bez ohľadu na jeho formu, sťažnosti z 26. septembra 2012 podanej žalobcom Komisii proti rozhodnutiu o zamietnutí návrhu z 9. marca 2012, ktorá ho zákonne prijala,
            
         
               —
            
            
               zrušiť oznámenie z 12. novembra 2012, na ktorom sa napravo hore jeho jedinej strany nachádza referenčné číslo „HR.D.2/MB/ac/Ares(2012)1332162“,
            
         
               —
            
            
               zrušiť oznámenie z 27. septembra 2012, na ktorom sa na prvej z jeho dvoch strán napravo hore nachádza referenčné číslo „Ref Ares(2012)1131229 — 27/09/2012“,
            
         
               —
            
            
               zrušiť zamietnutie, bez ohľadu na jeho formu, návrhu z 10. marca 2013,
            
         
               —
            
            
               zrušiť zamietnutie, bez ohľadu na jeho formu, návrhu z 2. januára 2013,
            
         
               —
            
            
               v rozsahu, v akom je to potrebné, zrušiť oznámenie z 29. apríla 2013, na ktorom sa na prvej z jeho troch strán napravo hore nachádza referenčné číslo „Ref. Ares(2013)977767 — 29/04/2013“,
            
         
               —
            
            
               zaviazať Komisiu, aby žalobcovi zaplatila sumu 10 000 eur zvýšenú o úroky vo výške 10 % ročne s ročnou kapitalizáciou od 28. februára 2013 do dňa jej úplného zaplatenia,
            
         
               —
            
            
               zaviazať Komisiu, aby žalobcovi zaplatila sumu 25 000 eur zvýšenú o úroky vo výške 10 % ročne s ročnou kapitalizáciou od 5. novembra 2012 do dňa jej úplného zaplatenia,
            
         
               —
            
            
               zaviazať Európsku komisiu na náhradu trov konania.